**5 - 8 кластар өсөн интернет-олимпиада һорауҙарына яуаптар (2 тур)**

1. Мәҡәлдең дауамын яҙығыҙ: *Белдең бер һүҙ...*

**Белдең - бер һүҙ, белмәһәң - мең һүҙ.**

1. Телмәр эшмәкәрлегенең дүрт төрөн һанап китегеҙ?

**Уҡыу, тыңлау, яҙыу, һөйләү.**

1. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)*

Даръялыр, рыялыҡ, олуғтыр – **архаизмдар**

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?

**Антонимдар**

1. *Йырлай алмам һинең йәмдәреңде,*

Йәшәй алмам *йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ.

**Йырлай алмам – I зат, берлектә**

**Йәшәй алмам - I зат, берлектә**

**Булайым - I зат, берлектә**

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?

**Бәйләүес тип атала.**

1. Тыныш билдәләрен ҡуйығыҙ, аңлатығыҙ: *ғилем ҡош аҡыл ҡанат.*

**Ғилем – ҡош, аҡыл - ҡанат.**

**Теркәүесһеҙ теҙмә ҡушма һөйләмдәр араһында өтөр ҡуйыла.**

**Эйә менән хәбәр икеһе лә бер үк һүҙ төркөмөнән килеп, эйәнән һуң пауза яһалһа, улар араһында һыҙыҡ ҡуйыла.**

1. *Болон сәскәләрен һыйпап үтәм,*

*Ҡапыл күрәм: алда балтырған.*

***Шул*** *үләндең исемен* ***әллә нимә***

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ.

**Шул – күрһәтеү алмашы, әллә нимә – билдәһеҙлек алмашы.**

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим).

**(Бындағы ғәҙәт буйынса,**

**Көнбағыш сәйнәп тора) - инеш һөйләм. Һөйләүсенең ҡарашын асыҡлап килә.**

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала?

**Көнөн, төнөн,**

**Һауа, ер – антонимдар.**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй?

**Бер составлы атама һөйләмдәр.**

1. – Йә инде, Хөсәйен ағай өйҙә юҡ саҡта, **һыйыныр** **(сифат ҡылым)** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны (ҡушма ҡылым)**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән?
2. Өмөтләнәм зәңгәр **(төҫтө белдерә)** һауаларҙан,

Өмөтләнәм зәңгәр **(төҫтө белдерә)** күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын **(предметтың күренешен белдерә)** кистәрҙән,

Өмөтләнәм яҡты **(предметтың күренешен белдерә)** таңдарҙан,

Өмөтләнәм ғорур **(предметтың билдәҙен белдерә)** имәндәрҙән,

Өмөтләнәм нескә **(предметтың билдәҙен белдерә)** талдарҙан (И.Кинйәбулатов). Сифаттарҙы табығыҙ, мәғәнәләрен аңлатығыҙ.

1. Йомаҡтарҙың яуаптарын яҙығыҙ:

А)Өфөнөң уртаһында нимә тора? **(Ф хәрефе)**

Б) Дәрес аҙағы ни менән бөтә? **(с хәрефе менән)**

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә? (7 ҡош йөҙә. Тауыҡ менән әтәс йөҙмәйҙәр)

15. ***Унлап, һигеҙләп*** һандарының төрөн билдәләгеҙ?

**Сама һандары.**

16. Биш ***баш*** умарта, ете ***дана*** китап. Билдәләнгән һүҙҙәр нисек атала?

**Үлсәү йәки иҫәпләү һүҙҙәре.**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?

**Рәүеш.**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ?

**Был һүҙҙәр башҡорт халыҡ йырынан алынған. Башҡорт халҡының яҙмышы ауыр булған. Шуға ла, ауыр көй - ҡайғылы көй тигәнде аңата, тип уйлайым.**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала?**

**Фразеологик берәмектәр.**

20. *Айыу майы һөртөү* – мәғәнәһен аңлатығыҙ.

**Урлау, йәшереп алыу, сәлдереү**